Ӏелин-Йурт — Нохчийчоьнан Теркан кӀоштара эвла.

Ӏелин-Йуртан йуьртан меттиган административан центр.

Географи

Ӏелин-Йурт лаьтта Теркан аьтту берд тӀехь, кӀоштан центр йолчу ЧӀулга-Йуртан 8 километр малхбузехьа, цӀерпоштнекъан станци йолчу Ишорен 15 километр генахь, Гуьлгани (Ставрополан мохк) гӀалан дуьххьала.
Уллора йарташ: къилба-малхбузехь — НогӀамирзин-Йурт, къилбаседа-малхбалехь — Бена-Йурт.

Йуьртан микротопонимаш

Йуьртахь а, йуьртан йисташкахула а йу микротопонимаш.
1941-1945 шерашкара Сийлахь-Боккха Даймехкан тӀамехь кхелхинчу салташна вежарийн каш тӀехь боьгӀна хӀоллам. Йуьртан йуккъехь.
"Элан хьун" – йуьртан къилба-малхбалехь.
"Халадан хьун" – изза хьун. Халад – паччахьан эскарехь хилла эпсар, цуьнан боккха мохк хилла Теркан аьтту бердаца.
"Зандакъойн бассе" – Теркан дукъан къилбаседа басе, дуьйш, дерзош, даьхни дажош лелош хилла Ӏелин-Йуртара Зандакъойша.
"Шу тIера кешнаш" – йуьртан къилбехьара кешнаш.
"Шира кешнаш" – йуьртан йукъара кешнаш.
"Чарташ дохку меттиг" – изза кешнаш.
"Цугин хи" – йуьртан къилбехьа. Цуга – долара цӀе.
"БугIин некъ" – къилбаседехьа Теркан тӀебоьду некъ. БугIа – долара цӀе.
"Айдин кхор" – Ӏелин-Йуртан къилбаседа йисттехь ша лаьтташ кхор болу меттиг.
"Алашин хи" – йуьртан къилбаседехьа. Алаша – наггахь бен хаалуш йоцу стеган долара цӀе.

Бахархой

Къоман хӀоттам
2010 шеран Ерригроссийн нах багарбаран:

Истори
1944 шарахь нохчий а, гӀалгӀай а ара а баьхна, Нохч-ГӀалгӀайн АССР дӀаяьккхича Ӏелин-Йуртан кхин цӀе тиллира – Гвардейски. Советийн Ӏедал доьхначул тӀаьхьа шен шира цӀе Нохчийн Республикин Ичкерин парламенто меттахӀоттийра. НРИ Ӏедал дохийначул тӀаьхьа, йуха а официалан цӀе Гвардейски лело йолийра.

Iелин-Йурт цӀе тиллина хила тарло дуьххьара охьахиинчу Iелин цӀарах.
«Теркаца хьала-охьа вехаш хиллачу Эла Мусостанний, Адин Сурхонний илли» цӀе йолчу Турпалийн иллин чохь буьцу хиламаш Iелин-Йуртахь хиллачух тера ду.

Инфраструктура
Йуьртахь йу социалан объекташ:
Ӏелин-Йуртан муниципалан йуккера йукъарадешаран № 1 ишкол.
Ӏелин-Йуртан муниципалан йуккера йукъарадешаран Мальсагов Аюбан цӀарах № 2 йолу ишкол;
Ӏелин-Йуртан муниципалан йуккера йукъарадешаран № 3 йолу ишкол;
Ӏелин-Йуртан кхианза болчеран социалан-реабилитацин центр;
Ӏелин-Йуртан "№ 1 йолу Берийн беш "МАЛЫШ"";
Юьртахь алссама туькнаш, кафеш, заправкаш йу. Эвла йисттехь Ӏелин-Йуртана а, Бена-Йуртана а йуккъехь йиллина асфальтан завод.

Тайпанаш
Ӏелин-Йуртара тайпанаш:
Зандакъой
Энганой
Чартой
Анастой
Чермой
Билтой
ЦӀонтарой
ЧӀаьнтий

Йуьртара гӀарабевлла бахархой
Гериханов, Ихван Баудинович - (вина 1954 шеран 17 апрелехь, Караганда гӀала, Карагандан область, Кхазакхийн ССР) — Нохчийн Республикин политикин а, пачхьалкхан а, йукъараллин а гӀуллакххо, юридически Ӏилманийн кандидат, республикера йуристех дуьххьарчарех Ӏилманча-юрист. Нохчийн Республикин Ичкерин Парламентан депутат хилла.
Ӏелин-Йурт